钦定古今图书集成/明伦汇编/氏族典/第333卷 > 刘道规
## 钦定古今图书集成/明伦汇编/氏族典/第333卷 > 刘道规

按《宋书临川烈武王道规传》：“道规字道则，高祖少弟
也。少倜傥有大志，高祖奇之。桓元时，桓弘镇广陵，高
祖克京城，道规亦以其日与刘毅共斩弘，收众济江，
进平京邑，以为义昌太守，封华容县公，迁使持节都
督荆宁秦梁雝六州司州之河南诸军事，领荆州刺
史。义熙八年薨。高祖受命，追封临川王。无子，以长沙”
景王第二子义庆为嗣。永初元年，袭封临川王。性简
素，足为宗室之表。元嘉二十一年薨。子煜，字景舒，为
元凶所杀。子绰，字子流，昇明三年反，伏诛，国除。